כמובן שהדבר אינו אסור באופן גורף, אבל רצוי וכדאי כמו תמיד לקרוא את 'האותיות הקטנות' בתנאי השימוש של התוכנות. מכיוון שהתוכנה שייכת למישהו, הוא בהחלט רשאי להגביל השימוש בה ובתוצריה ואפילו לאסור שימוש מסחרי בהם, בדיוק כפי שתוכנות רבות אחרות מגבילות את השימוש בהן, וזאת לא רק בשל סיבות שקשורות בזכויות יוצרים, אלא מעצם השימוש בתוכנה. מובן שהדבר נכון גם כאשר אדם או חברה קונים בתשלום שירותים של תוכנת AI.
מכאן שכאשר בעלי התוכנה מתירים זאת, ניתן לעשות שימוש עצמי בתוצרים. אולם, העניין מסתבך אם רוצים לעשות ביצירות שימוש מסחרי כמו מכירה או להרוויח מהן בדרך כלשהי.